Publication: Magyar Közlöny
Issue: MK-1999-91 (Year: 1999, Number: 91)
Era: 1990-2004
Section: szabályairól szóló 40/1999. (III. 3.) Korm. rendeletben
Paragraph Index: 94

16. § Az R. 14. §-ának (1) bekezdése helyébe a következő rendelkezés lép: „(1) A pályázat elfogadása esetén a támogatási döntésben szereplő, valamint a Kormányrendelet 83. § (2) bekezdésében és a 84. § (1) bekezdésének d) pontjában meghatározott nyilatkozatok alapján, a Kormányrendelet 87. § (2)—(7) bekezdésében, a Kormányrendelet 88. és 89. §-ában rögzített, továbbá e rendelet 15. és 19. §-ában foglalt feltételekkel, a program, illetve a projekt végrehajtásának követelményeiről, a teljesítésről, annak tárgyi és pénzügyi ütemezéséről, a támogatási szerződés lezárásának kellékeiről és kötelezettségeiről, ellenőrzési jogosultság elfogadásáról, a kedvezményezett által vállalt kötelezettségek nemteljesítése esetén alkalmazandó szankciókról a minisztérium, illetve a megbízásából eljáró, illetve az általa a részfeladat végrehajtásával megbízott szervezet (a továbbiakban: közreműködő) szerződést köt a kedvezményezettel.”

Source: https://magyarkozlony.hu/hivatalos-lapok/cd9320f519fea37102d95e7f2714cbfe597079a2/dokumentumok/cb821ba7e42b2e20cf8591aded1ef47dcdbefbd8/letoltes